
ŠALČININKŲ R. DIVENIŠKIŲ „RYTO“ GIMNAZIJOS
SOCIALINĖS-PILIETINĖS VEIKLOS ORGANIZAVIMO TVARKOS APRAŠAS

I SKYRIUS
BENDROSIOS NUOSTATOS
1. Socialinės - pilietinės veiklos organizavimo tvarkos aprašas (toliau –Tvarkos aprašas) reglamentuoja mokinių socialinę -pilietinę veiklą 5-8, I-IV g klasėse. Ši veikla organizuojama pagal Švietimo ir mokslo ministerijos parengtas rekomendacijas, atžvelgiant į gimnazijos ugdymo planą, bendruomenės vykdomus projektus, kultūrines programas bei kitas organizuojamas veiklas. Socialinės-pilietinės veiklos įgyvendinimo poreikį lemia pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – bendrosios programos), įtvirtinančios kompetencijų ugdymą mokantis pagal pagrindinio ir vidurinio ugdymo programas. Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose.

II SKYRIUS
SOCIALINĖS-PILIETINĖS VEIKLOS TIKSLAS IR UŽDAVINIAI
2. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas. 
3. Socialinės-pilietinės veiklos uždaviniai: 
3.1. skatinti mokinių visapusišką asmenybės brandą ir dalyvavimu grįstą mokymąsi; 
3.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;
3.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso. 
III SKYRIUS
SOCIALINĖS-PILIETINĖS VEIKLOS TURINYS
4. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:
4.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;
4.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimo ribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimo ir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos; 
4.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;
4.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

IV SKYRIUS
SOCIALINĖS-PILIETINĖS VEIKLOS ĮGYVENDINIMAS

5. Socialinė-pilietinė veikla 5–8, I–IV g klasių mokiniams yra privaloma. Socialinei-pilietinei veiklai skirtas minimalus privalomas valandų skaičius yra numatytas bendruosiuose ugdymo planuose: 5–8, I–II g klasių mokiniams ne mažiau kaip 20 valandų per mokslo metus, III–IV g klasių mokiniams ne mažiau kaip 40 valandų per dvejus mokslo metus. 
6. Socialinė-pilietinė veikla gali būti vykdoma individualiai ar grupėmis, mokykloje ar už jos ribų. Mokinys gali dalyvauti mokyklos ir kitų organizacijų siūlomose arba pačių mokinių pasirinktose veiklose ar iniciatyvose.
7. Mokiniui pageidaujant socialinė-pilietinė veikla gali būti vykdoma mokinių rudens, žiemos (Kalėdų), žiemos, pavasario (Velykų) ir vasaros atostogų metu.
8. Pagrindinio ugdymo programos mokinys socialinę-pilietinę veiklą besimokydamas atitinkamoje klasėje turi atlikti iki einamųjų mokslo metų ugdymo proceso pabaigos.
9. Pagal vidurinio ugdymo programą besimokantis mokinys socialinę-pilietinę veiklą turi atlikti iki mokymosi pagal vidurinio ugdymo programą pabaigos. Proporcija, kokia dalis socialinės-pilietinės veiklos atliekama mokantis III gimnazijos klasėje, o kokia – mokantis IV gimnazijos klasėje, nėra nustatyta, mokinys pats laisvai planuojasi socialinės-pilietinės veiklos atlikimo laiką.
10. Mokinio, besimokančio pagal pagrindinio ugdymo programą, vasaros atostogų metu atlikta socialinė-pilietinė veikla įskaitoma į aukštesnėje klasėje reikalingą atlikti socialinę-pilietinę veiklą, išskyrus, kai mokinys iki einamųjų mokslo metų ugdymo proceso pabaigos nėra atlikęs visų konkrečiai klasei aprašo 5 punkte numatytų valandų ir jam skiriama papildomo laiko atlikti socialinę-pilietinę veiklą vasaros metu. Tokiu atveju vasaros metu atlikta socialinė-pilietinė veikla įskaitoma į einamųjų mokslo metų privalomą atlikti socialinę-pilietinę veiklą. Jeigu mokinys vasaros metu atliko daugiau socialinės-pilietinės veiklos valandų, nei nustatyta konkrečiai klasei, valandų perviršis įskaitomas į aukštesnėje klasėje privalomą atlikti socialinę-pilietinę veiklą.
11. Mokiniui, baigusiam pagrindinio ugdymo programos pirmąją dalį ar pagrindinio ugdymo programos antrąją dalį, vasaros atostogų metu atlikta socialinė-pilietinė veikla, pateikus veiklos atlikimą patvirtinančius dokumentus, įskaitoma į aukštesnėje klasėje reikalingą atlikti socialinę-pilietinę veiklą.
12. Mokiniui keičiant mokyklą mokslo metais, einamaisiais mokslo metais mokantis ankstesnėje mokykloje atliktos socialinės-pilietinės veiklos valandos įskaitomos pateikus socialinės-pilietinės veiklos atlikimą patvirtinančius dokumentus.
13. Mokinio atlikta socialinė-pilietinė veikla fiksuojama apskaitos lape (2 PRIEDAS).
14. Socialinę-pilietinę veiklą gimnazijoje koordinuoja direktoriaus pavaduotoja ugdymui.
15. Už mokinių socialinės-pilietinės veiklos organizavimą mokykloje atsakingas klasės vadovas. 
16. Klasės vadovas organizuoja individualius ir / arba grupinius ugdomuosius pokalbius mokiniams, kurių metu:
16.1. paaiškina apie socialinės-pilietinės veiklos prasmę;
16.2. pateikia rekomendacinio pobūdžio socialinių-pilietinių veiklų sąrašą (1 PRIEDAS);
16.3. pasidalina geraisiais socialinės-pilietinės veiklos pavyzdžiais; 
16.4. supažindina su reikalavimais atliekant socialinę-pilietinę veiklą;
16.5. paaiškina, kaip pasirengti socialinės-pilietinės veiklos planą, jei reikia, padeda jį pasirengti;
16.6. apibendrina mokinio įgytą patirtį, teikia grįžtamąjį ryšį.
17. Socialinės-pilietinės veiklos įgyvendinimo žingsniai:
17.1. idėjų generavimas – mokinys apmąsto savo mokymosi patirtį ir priima sprendimą, į kokias socialines-pilietines veiklas norėtų įsitraukti, kaip dalyvavimas šiose veiklose padės jam augti ir tobulėti;
17.2. veiklos planavimas – mokinys planuoja savo socialinės-pilietinės veiklos užduotis padedamas klasės vadovo; mokinys pasirengia planą pasirinktai socialinei-pilietinei veiklai įgyvendinti. Socialinės-pilietinės veiklos planas gali būti parengtas pagal socialinės-pilietinės veiklos rekomendacijose „Kaip organizuoti socialinę-pilietinę veiklą?“ pateiktą pavyzdį; 
17.3. veiklos įgyvendinimas – mokinys atlieka nusimatytas socialinės-pilietinės veiklos užduotis; periodiškai reflektuoja savo atliekamos socialinės-pilietinės veiklos prasmingumą ir pridėtinę vertę sau ir mokyklos bendruomenei, visuomenei; jei reikalinga, aptaręs su klasės vadovu mokinys keičia pirminį socialinės-pilietinės veiklos planą ir koreguoja nusimatytas užduotis, o prireikus klasės vadovas teikia pagalbą; mokinys atliktą socialinę-pilietinę veiklą fiksuoja apskaitos lape;
17.4. veiklos įsivertinimas – pabaigęs nusimatytas socialinės-pilietinės veiklos užduotis, mokinys įsivertina savo patirtį, aptaria ją su klasės vadovu.
18. Socialinės-pilietinės veiklos įgyvendinimas:
18.1. 5 klasės mokiniams – 10 valandų skiriama ugdomiesiems pokalbiams, idėjų generavimui, veiklos planavimui, veiklos įsivertinimui ir 10 valandų skiriama socialinei-pilietinei veiklai įgyvendinti, individualioms ir (ar) grupinėms mokinių pasiūlytoms ar mokyklos pasiūlytoms ir suorganizuotoms iniciatyvoms, projektams mokykloje;
18.2. 6–8 klasių mokiniams – nuo 3 iki 5 valandų skiriama ugdomiesiems pokalbiams, idėjų generavimui, veiklos planavimui, veiklos įsivertinimui ir atitinkamai nuo 15 iki 17 valandų skiriama socialinei-pilietinei veiklai įgyvendinti, individualioms ir (ar) grupinėms mokinių pasiūlytoms ar mokyklos pasiūlytoms ir suorganizuotoms iniciatyvoms, projektams mokykloje;
18.3. 9–10 ir I–IV gimnazijos klasių mokinimas – nuo 2 iki 4 valandų skiriama ugdomiesiems pokalbiams, idėjų generavimui, veiklos planavimui, veiklos įsivertinimui ir atitinkamai nuo 16 iki 18 valandų skiriama socialinei-pilietinei veiklai įgyvendinti, individualioms ir (ar) grupinėms mokinių iniciatyvoms, įvairių organizacijų siūlomoms veikloms ir (ar) projektams mokykloje ir (ar) už mokyklos ribų.
19. Jaunesniems kaip 14 metų mokiniams pareiškus norą socialinę-pilietinę veiklą atlikti organizacijose už mokyklos ribų individualiai arba grupėje, mokinio palydėjimo klausimas suderinamas su mokinio tėvais (globėjais, rūpintojais): 
19.1. už mokyklos ribų socialinė-pilietinė veikla gali būti įgyvendinama individualiai arba grupėmis mokinio tėvams (globėjams, rūpintojams) sutikus lydėti savo vaiką į organizaciją;
19.2. gavus rašytinį tėvų (globėjų, rūpintojų) sutikimą socialinė-pilietinė veikla už mokyklos ribų individualiai arba grupėmis gali būti įgyvendinama lydint klasės vadovui ar kitam mokyklos mokytojui. 
20. Mokinių pareigos atliekant socialinę-pilietinę veiklą: 
20.1. pateikti savo asmeninius siūlymus dėl galimos socialinės-pilietinės veiklos pobūdžio ir turinio;
20.2. aptarti savo pasiūlytas veiklas ir užduotis su klasės vadovu bei apsvarstyti jo teikiamus siūlymus ar rekomendacijas;
20.3. pasirengti socialinės-pilietinės veiklos užduotis ir planą;
20.4. atsakingai vykdyti suplanuotas užduotis;
20.5. prireikus koreguoti socialinės-pilietinės veiklos planą, užduotis ir kt.;
20.6. fiksuoti savo socialinės-pilietinės veiklos atlikimą apskaitos lape ir šį dokumentą pateikti klasės vadovui;
20.7. dalyvauti ugdomuosiuose pokalbiuose su klasės vadovu ir pateikti socialinės-pilietinės veiklos planą bei savo refleksiją raštu arba žodžiu;
20.8. susidūrus su sunkumais atliekant socialines-pilietines veiklas, informuoti klasės vadovą ir prašyti pagalbos.
21. Mokyklos vadovas:
21.1. skiria už socialinės-pilietinės veiklos organizavimą atsakingą klasės vadovą;
21.2. sudaro sąlygas klasės vadovams organizuoti ugdomuosius pokalbius;
21.3. prireikus sudaro sąlygas mokiniams naudotis mokyklos infrastruktūra atliekant socialines-pilietines veiklas.
22. Klasės vadovo, atsakingo už socialinės-pilietinės veiklos organizavimą, pareigos:
22.1. supažindinti mokinius ir jų tėvus (globėjus, rūpintojus) su gimnazijos socialinės-pilietinės veiklos organizavimo tvarkos aprašu; 
22.2. organizuoti ugdomuosius pokalbius mokiniams;
22.3. padėti mokiniams pasirinkti socialines-pilietines veiklas ir suprasti, kaip jų patirtis jas atliekant prisidės prie mokinių asmeninio augimo;
22.4. padėti mokiniams pasirengti savo socialinės-pilietinės veiklos užduotis ir planus;
22.5. stebėti, kaip mokiniams sekasi atlikti nusimatytas užduotis / įgyvendinti pasirengtus socialinės-pilietinės veiklos planus;
22.6. pastebėjus ar mokiniui informavus, kad atliekant socialinę-pilietinę veiklą mokinys susiduria su sunkumais, kviesti jį pokalbiui ir teikti reikiamą pagalbą;
22.7. teikti grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;
22.8. mokinių socialinės-pilietinės veiklos įgyvendinimą fiksuoti dienyne;
22.9. ugdymo proceso pabaigoje patikrinti, kad būtų įvykdytas minimalus socialinės-pilietinės veiklos reikalavimas, apibendrinti mokinio patirtį ugdomojo pokalbio metu arba gavus mokinio refleksiją raštu ir suteikti mokiniui grįžtamąjį ryšį apie mokinio įvykdytas užduotis bei refleksiją.
23. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant visų iki ugdymo proceso pabaigos atliktų socialinių-pilietinių veiklų valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko pasirengti naują planą ar patikslinti pasirengtą planą ir atlikti plane nusimatytas užduotis vasaros atostogų metu. Mokiniui atlikus plane nusimatytas užduotis ir surinkus daugiau valandų, nei numatyta aprašo 5 punkte, mokinio prašymu socialinės-pilietinės veiklos valandos, viršijančios nurodytą minimalų valandų skaičių, gali būti įskaitomos į aukštesnėje klasėje privalomą atlikti socialinę-pilietinę veiklą.
24. Formalus dalyvavimas neformaliojo švietimo veiklose neįskaitomas kaip socialinė-pilietinė veikla, tačiau jei mokinys dalyvauja konkursuose, varžybose, parodose, koncertuose, minėjimuose kaip atlikėjas, žaidėjas, pranešėjas ir t. t., tuomet mokiniui pateikus dalyvavimą patvirtinantį dokumentą ši veikla įskaitoma kaip socialinė-pilietinė veikla. Už dalyvavimo faktą skiriama 1 socialinės-pilietinės veiklos valanda.

________________________________________



											1 PRIEDAS

ŠALČININKŲ R. DIEVENIŠKIŲ „RYTO“ GIMNAZIJA

GIMNAZIJOS  SIŪLOMOS SOCIALINĖS-PILIETINĖS VEIKLOS KRYPTYS
	Kryptis
	Veikla

	Veikla gimnazijos bendruomenės labui
	• darbas gimnazijos bibliotekoje, skaitykloje; 
• mokyklos interjero atnaujinimas, bendrųjų erdvių apipavidalinimas, svetingos aplinkos kūrimas; 
• pagalba dalykų mokytojams tvarkant kabinetus, kuriant mokymo priemones, rengiant stendus (įvairūs maketavimo, teksto rinkimo, apipavidalinimo ir kiti darbai); 
• pagalba klasių vadovams, socialinei pedagogei organizuojant veiklas mokykloje; 
• mokyklos inventoriaus, patalpų remontas, tvarkymas;
• mokyklos teritorijos tvarkymas

	Pilietinė veikla
	• pilietinių akcijų organizavimas, dalyvavimas jose;
• aktyvi veikla klasės ar/ir gimnazijos savivaldoje;
• valstybinių švenčių ir atmintinų dienų minėjimų organizavimas, dalyvavimas juose

	Kultūrinė veikla 
	•  dalyvavimas mokyklos koncertinėse programose;
• kultūrinių renginių gimnazijoje organizavimas;
• konkursų, projektų inicijavimas, dalyvavimas juose;
• savanorystė kultūriniuose renginiuose už gimnazijos ribų

	Ekologinė veikla


	• gėlių ir želdinių priežiūra;
• saugomų valstybės teritorijų tvarkymas; 
• seniūnijos paskirtų miestelio teritorijų tvarkymas;
• parkų, kapinių tvarkymas;
• dalyvavimas ekologiniuose projektuose bei akcijose

	Socialinė veikla
	• pagalba vienišiems ir seniems žmonėms;
• pagalba klasės draugams, žemesnių klasių mokiniams, patiriantiems mokymosi, adaptacijos ar kitokių sunkumų

	 Sportinė veikla

	• sportų renginių organizavimas, teisėjavimas juose;
• kita savanoriška veikla sporto renginių metu













										2 PRIEDAS

ŠALČININKŲ R. DIEVENIŠKIŲ „RYTO GIMNAZIJOS

____________ klasės mokinio(ės) ________________________________________

SOCIALINĖS-PILIETINĖS VEIKLOS ........................ M. M.  APSKAITOS LAPAS

	Eil. Nr.
	Veiklos turinys
	Data
	Val. sk.
	Organizacijos pavadinimas
	Už organizuotą veiklą atsakingo asmens vardas, pavardė, kontaktai
	Parašas

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	




Klasės vadovas     .................................                         ..................................................................
                                                    (parašas)                                                                      ( vardas, pavardė)









															
